ಸರ್ಕಾರಕ್ಕೂ ಕ್ಯಾರೇ ಎನ್ನದ ಅಶೋಕ್ ಖೇಣಿ- ನೈಸ್ ರಸ್ತೆ ಟೋಲ್ ಇಳಿಸಲ್ಲ ಎಂದು ಸೆಡ್ಡು

ಬೆಂಗಳೂರು: ಜಿಎಸ್‍ಟಿ ಜಾರಿ ಬಳಿಕ ಏರಿಕೆ ಮಾಡಲಾಗಿರೋ ಟೋಲ್ ಶುಲ್ಕವನ್ನು ಹಿಂಪಡೆಯಲು ಸಾಧ್ಯವಿಲ್ಲ ಎಂದು ನೈಸ್ ಸಂಸ್ಥೆ ಸರ್ಕಾರಕ್ಕೆ ಹೇಳಿದೆ.

ಜಿಎಸ್‍ಟಿ ಜಾರಿ ಬಳಿಕ ಟೋಲ್ ಶುಲ್ಕವನ್ನು ಏಕಾಏಕಿ ಏರಿಸಲಾಗಿತ್ತು. ಸರ್ಕಾರದ ಅನುಮತಿ ಪಡೆಯದೆ ಟೋಲ್ ಶುಲ್ಕ ಏರಿಸಿದ್ದಕ್ಕೆ ಆಕ್ಷೇಪಿಸಿ ಲೋಕೋಪಯೋಗಿ ಇಲಾಖೆ ನೋಟಿಸ್ ಜಾರಿ ಮಾಡಿತ್ತು. ಇದೀಗ ನೋಟಿಸ್‍ಗೆ 9 ಪುಟಗಳಲ್ಲಿ ಉತ್ತರಿಸಿರುವ ನೈಸ್ ಸಂಸ್ಥೆ, ಟೋಲ್ ರಿಯಾಯಿತಿ ಒಪ್ಪಂದದ ಉಲ್ಲಂಘನೆಯಾಗಿಲ್ಲ. ಹೀಗಾಗಿ ಟೋಲ್ ಶುಲ್ಕ ಹೆಚ್ಚಳ ಹಿಂತೆಗೆದುಕೊಳ್ಳುವ ಪ್ರಶ್ನೆಯೇ ಇಲ್ಲ ಎಂದು ಹೇಳಿದೆ.

ಜಲೈ 7ರಂದು ನೈಸ್ ಸಂಸ್ಥೆಗೆ ನೋಟಿಸ್ ನೀಡಿದ್ದ ಲೋಕೋಪಯೋಗಿ ಇಲಾಖೆ 7 ದಿನಗಳೊಳಗೆ ಶುಲ್ಕ ಹೆಚ್ಚಳ ಹಿಂತೆಗೆದುಕೊಳ್ಳಬೇಕು. ಇಲ್ಲದಿದ್ದಲ್ಲಿ ಸೂಕ್ತ ಕ್ರಮ ಕೈಗೊಳ್ಳಲಾಗುವುದು ಎಂದು ಎಚ್ಚರಿಸಿತ್ತು.